मीडिया रिपोर्टों के मुताबिक, भंसाली दीपिका, रणवीर समेत अपने सभी कलाकारों से 200 दिन चाहते हैं। फवाद इसके लिए फिट बैठते हैं, हालांकि इस बीच उनके पास करण जौहर के प्रोडक्शन की फिल्म है। मगर कोई दिक्कत वाली बात नहीं है, क्योंकि भंसाली और करण के बीच अच्छे संबंध हैं। आपको बता दें कि दीपिका और फवाद, मनीष मल्होत्रा के शो स्टॉपर्स बने थे और उनकी शानदार कैमेस्ट्री ने लोगों का ध्यान आकर्षित किया था। वहीं फवाद फिल्म 'खूबसूरत' में राजपूत राजकुमार का किरदार भी निभा चुके हैं। जबकि दीपिका भी इस हैंडसम हीरो के साथ जरूर रोमांस करना चाहेंगी। वो इसकी इच्छा भी जाहिर कर चुकी हैं।